คือ จะเป็นใรใหมค่ะ ที่มีประจำเดือน2ครั้งต่อเดือน คือเป็นบ่อยมากค่ะ แทบจะเดือนเว้นเดือนเลยก็ว่าได้ค่ะ คือ ล่าสุดเป็นเมื่อวันที่ 7-10 มิย. แล้วก้อมาเป็นอีกวันที้22 มิ.ย อีก จะเป็นอะไรไหมค่ะคุณ😂😅
สวัสดีค่ะ หากมีระยะห่างระหว่างรอบประจำเดือนน้อยกว่า 21 วัน(menorrhagia)ถือเป็นประจำเดือนที่ผิดปกติ ซึ่งสาเหตุ ได้แก่1. การตั้งครรภ์ที่ผิดปกติ เช่น แท้งคุกคาม แท้งไม่ครบ ครรภ์ไข่ปลาอุก เป็นต้น แต่หากอาการเป็นมานานแล้วก็ไม่น่าใช่ค่ะ นอกจากนี้จะมีอาการปวดท้องน้อยร่วมด้วย2. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS)3. ความผิดปกติที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งรังไข่ ส่วนใหญ่สาเหตุเหล่านี้มักพบในวัยกลางคนขึ้นไป แต่คนอายุน้อยก็ยังมีโอกาสพบได้4. มีโรคในระบบอื่นๆ เช่น มีภาวะเกร็ดเลือดต่ำ มีภาวะไทรอยด์ฮอร์โมนต่ำ เป็นต้น5. จากการใช้ฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้นหากยังคงมีเลือดประจำเดือนมาบ่อย มีระยะห่างระหว่างรอบเดือนน้อยกว่า 21 วัน แนะนำควรไปพบสูติ-นรีแพทย์เพื่อหาสาเหตุค่ะ